CELEX: 32014D0892
Language: lt
Date: 1418083200000
Title: 2014/892/ES: 2014 m. gruodžio 9 d. Komisijos įgyvendinimo sprendimas, kuriuo dėl pripažinimo, kad tam tikruose Prancūzijos regionuose oficialiai nenustatyta bruceliozės ( B. melitensis ), iš dalies keičiamas Sprendimo 93/52/EEB II priedas (pranešta dokumentu Nr. C(2014) 9218)  Tekstas svarbus EEE

11.12.2014   
            
            
               LT
            
            
               Europos Sąjungos oficialusis leidinys
            
            
               L 354/45
            
         KOMISIJOS ĮGYVENDINIMO SPRENDIMAS
   2014 m. gruodžio 9 d.
   kuriuo dėl pripažinimo, kad tam tikruose Prancūzijos regionuose oficialiai nenustatyta bruceliozės (B. melitensis), iš dalies keičiamas Sprendimo 93/52/EEB II priedas
   
      
         (pranešta dokumentu Nr. C(2014) 9218)
      
   
   (Tekstas svarbus EEE)
   
      (2014/892/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (1), ypač į jos A priedo 1 skyriaus II skirsnį,
   kadangi:
   
               (1)
            
            
               Direktyva 91/68/EEB nustatyti gyvūnų sveikatos reikalavimai, reglamentuojantys Sąjungos vidaus prekybą avimis ir ožkomis. Joje nustatytos sąlygos, pagal kurias gali būti pripažįstama, kad valstybėse narėse arba jų regionuose oficialiai nenustatyta bruceliozės;
            
         
               (2)
            
            
               Komisijos sprendimo 93/52/EEB (2) II priede išvardyti valstybių narių regionai, kuriuose vadovaujantis Direktyva 91/68/EEB oficialiai nenustatyta bruceliozės (B. melitensis);
            
         
               (3)
            
            
               Prancūzija pateikė Komisijai dokumentus, kuriais įrodoma, kad be 64 administracinių regionų (departamentų), dėl kurių pripažinta, jog juose bruceliozės (B. melitensis) oficialiai nenustatyta, ir kurie yra įtraukti į Sprendimo 93/52/EEB II priedą, dar 31 administraciniame regione (departamente) laikomasi atitinkamų Direktyvoje 91/68/EEB nustatytų sąlygų, kad būtų pripažinta, jog tuose regionuose bruceliozės (B. melitensis) oficialiai nenustatyta;
            
         
               (4)
            
            
               įvertinus Prancūzijos pateiktus dokumentus, reikėtų pripažinti, kad tame 31 administraciniame regione (departamente) bruceliozės (B. melitensis) oficialiai nenustatyta;
            
         
               (5)
            
            
               todėl Sprendimo 93/52/EEB II priede Prancūzijai skirtas įrašas turėtų būti atitinkamai iš dalies pakeistas;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 93/52/EEB II priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2014 m. gruodžio 9 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 46, 1991 2 19, p. 19.
   
      (2)  1992 m. gruodžio 21 d. Komisijos sprendimas 93/52/EEB, nustatantis, kad tam tikros valstybės narės arba regionai atitinka reikalavimus dėl bruceliozės (B. melitensis) ir toms valstybėms narėms arba regionams suteikiantis oficialiai bruceliozės neapimtos valstybės narės arba regiono statusą (OL L 13, 1993 1 21, p. 14).
   
      PRIEDAS
      Sprendimo 93/52/EEB II priede Prancūzijai skirtas įrašas pakeičiamas taip:
      
         „Prancūzijoje:
         Departamentai:
         Ain, Aisne, Allier, Alpes de Haute-Provence, Hautes-Alpes, Alpes-Maritimes, Ardèche, Ardennes, Ariège, Aube, Aude, Aveyron, Bouches-du-Rhône, Calvados, Cantal, Charente, Charente-Maritime, Cher, Corrèze, Corse-du-Sud, Haute-Corse, Côte-d'Or, Côtes-d'Armor, Creuse, Dordogne, Doubs, Drôme, Eure, Eure-et-Loir, Finistère, Gard, Haute-Garonne, Gers, Gironde, Hérault, Ille-et-Vilaine, Indre, Indre-et-Loire, Isère, Jura, Landes, Loir-et-Cher, Loire, Haute-Loire, Loire-Atlantique, Loiret, Lot, Lot-et-Garonne, Lozère, Maine-et-Loire, Manche, Marne, Haute-Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pas-de-Calais, Puy-de-Dôme, Hautes-Pyrénées, Pyrénées-Orientales, Bas-Rhin, Haut-Rhin, Rhône, Haute-Saône, Saône-et-Loire, Sarthe, Savoie, Haute-Savoie, Ville de Paris, Seine-Maritime, Seine-et-Marne, Yvelines, Deux-Sèvres, Somme, Tarn, Tarn-et-Garonne, Var, Vaucluse, Vendée, Vienne, Haute-Vienne, Vosges, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.“